sasicodes/solvari-1 huggingface dataset:
இலங்கை அணி தமது... பொதுபல சேனா அமைப்பின் பொதுச் செயலாளர் கலகொடத்தே ஞானசார தேரருக்கு பொது மன்னிப்பு வழங்கப்படுவதற்கான சாத்திய கூறுகள் காணப்படுவதாக தகவல்கள் வெளியாகியுள்ளது.
ஒருவரது ஜாதகத்தில் நவக்கிரகங்களில் ஏதாவது ஒன்றில் தோஷம் ஏற்பட்டால் அந்த கிரகத்துக்குரிய பலன்கள் முழுமையாகக் கிடைக்காமல் போய் விடும்.
அதன் அடிப்படையில் திருமணத் தடை குழந்தைப் பேறின்மை நவகிரகத்தால் ஏற்படுகின்ற தோஷம் கால சர்ப்ப தோஷம் களத்திர தோஷம் என தோஷங்களால் ஏற்படும் தடைகளுக்கு எந்தெந்த தலங்களை வழிபடலாம் என்று இந்த நூலில் செந்தூர் திருமாலன் விரிவாகவும் விளக்கமாகவும் கூறியுள்ளார்.
எந்தப் பிரச்சினைக்கு எந்த தெய்வத்தை வழிபட்டால் பலன் கிடைக்கும் என்ன விரதத்தை கடைப்பிடித்தால் விரும்பியது நிறைவேறும் என்பதற்கு வழிகாட்டும் வகையில் பூஜைகள் விரதங்கள் அவற்றை பற்றிய புராண சாஸ்திர விளக்கம் விரதமுறைகள் மற்றும் விரதபலன்கள் காயத்ரி மந்திரம் ஆகியவற்றை மக்கள் பயன்பெறும் வகையில் வாழ்வை வளமாக்கும் பூஜைவிரதமுறைகள் என்ற தலைப்பில் செந்தூர் திருமாலன் இந்த நூலை எழுதியுள்ளார்.
சித்தானந்த சுவாமிகள் வரலாறு மேல் மலையனூர் அங்காள பரமேஸ்வரி மயிலம் முருகன்கோவில் வில்லியனூர் மாதா வில்லியனூர் திருக்காமேசுவரர் திருவக்கரை வக்கிர காளியம்மன் வரலாறு உள்ளிட்ட ஏராளமான ஆன்மிக நூல்களை எழுதியுள்ளார்.
இந்த நூல் எழுத சிவாச்சாரியார்கள் ஓலைச்சுவடிகள் மற்றும் சில பட்டாச்சாரியர்களின் நேர்காணல் களப்பணிகள் மேற்கொண்டும் பல தகவல்கள் சேகரிக்கப்பட்டுள்ளன.
வாழ்வை வளமாக்கும் பூஜைவிரதமுறைகள் நூலை படித்து விட்டு வேலூர் பொற்கோவில் நிறுவனர் அருட்திரு சக்தி அம்மா விரதங்கள் குறித்து பல உண்மைகளையும் புராண சாஸ்திர விளக்கங்களையும் விரதத்தின் முறைகளையும் மற்றும் விரதத்தின் பலன்களையும் பூஜைகள் பற்றியும் முழுமையான தகவல்களுடன் பூஜைவிரத அகராதி போல் வெளியிட்டு இருப்பது பாராட்டத்தக்கது.
டெங்கு கொசுக்கள் உற்பத்தியாகும் அளவிற்கு சுகாதாரமற்ற நிலையில் வைத்திருக்கும் தனியார் பள்ளிகளுக்கு எச்சரிக்கை நாடாளுமன்றத்தில் ராஜபக்சேவுக்கு எதிரான நம்பிக்கையில்லா தீர்மானம் வெற்றி சபாநாயகர் நாடாளுமன்றத்திலிருந்து வெளியேற்றம் மாவட்டம் சென்னை டெங்கு கொசுக்கள் உற்பத்தியாகும் அளவிற்கு சுகாதாரமற்ற நிலையில் வைத்திருக்கும் தனியார் பள்ளிகளுக்கு எச்சரிக்கை டெங்கு கொசுக்கள் உற்பத்தியாகும் அளவிற்கு சுகாதாரமற்ற நிலையில் வைத்திருக்கும் தனியார் பள்ளிகளுக்கு எச்சரிக்கை டெங்கு கொசுக்கள் உற்பத்தியாகும் அளவிற்கு சுகாதாரமற்ற நிலையில் வைத்திருக்கும் பள்ளிகளின் அங்கீகாரம் ரத்து செய்யப்படும் என பொது சுகாதாரத்துறை எச்சரிக்கை விடுத்துள்ளது.
இது குறித்து சுகாதாரத்துறை இயக்குனர் குழந்தைசாமி வெளியிட்டுள்ள அறிக்கையில் டெங்கு கொசுக்கள் உற்பத்தியாகும் அளவிற்கு சுகாதாரமற்ற நிலையில் வைத்திருக்கும் பள்ளிகளின் அங்கீகாரம் ரத்து செய்யப்படும் என குறிப்பிட்டுள்ளார்.
டெங்குவின் பாதிப்பு தமிழகத்தில் தீவிரமாக உள்ளது என தெரிவித்துள்ள அவர் அதனைக் கட்டுப்படுத்த அரசு பல்வேறு நடவடிக்கைகளை எடுத்து வருவதாக கூறியுள்ளார்.
குழந்தைகள் அதிகநேரம் செலவிடும் பள்ளி வளாகங்களை தூய்மையாக வைத்திருக்க அறிவுறுத்தப்பட்டுள்ளதாக குறிப்பிட்டுள்ள குழந்தைசாமி கொசுக்களை உற்பத்தி செய்யும் வகையில் வளாகங்களை தூய்மையற்ற முறையில் வைத்திருக்கும் பள்ளிகளின் அங்கீகாரம் ரத்து செய்யப்படும் என எச்சரிக்கை விடுத்துள்ளார்.
மேலும் கொலையை மறைக்க வாணியின் உடலில் பூச்சி மருந்து தெளித்து விட்டு தலைமறைவாகி விட்டதால் அவரை உடனே கைது செய்யக்கோரி உறவினர்கள் கிராம மக்கள் தேனி அரசு மருத்துவமனை முன்பு சாலை மறியல் போராட்டத்தில் ஈடுபட்டனர்.
காவிரி விவகாரம் மானியவிலை ஸ்கூட்டர் திட்ட தொடக்கவிழாவில் பிரதமர் மோடிக்கு முதல்வர் வைத்த கோரிக்கை காவிரி விவகாரம் மானியவிலை ஸ்கூட்டர் திட்ட தொடக்கவிழாவில் பிரதமர் மோடிக்கு முதல்வர் வைத்த கோரிக்கை முன்னாள் முதலமைச்சர் ஜெயலலிதாவின் பிறந்தநாளை ஒட்டி தமிழக அரசின் மானியவிலை ஸ்கூட்டர் திட்டத்தைப் பிரதமர் மோடி சென்னையில் தொடங்கிவைத்தார்.
இதையடுத்து விழாப் பேருரை ஆற்றிய பிரதமர் மோடி தமிழகத்தைச் சேர்ந்த சகோதர சகோதரிகளுக்கு வணக்கம் என்று கூறி தமிழில் உரையைத் தொடங்கினார்.
மேலும் சுப்பிரமணிய பாரதி என்ற மாபெரும் கவிஞர் பிறந்த மண்ணில் நிற்பதற்கு பெருமை கொள்வதாகவும் பிரதமர் மோடி குறிப்பிட்டார்.
இந்தியாவை மாபெரும் வல்லரசாக்கும் திட்டங்களை வகுத்து விரைந்து செயலாற்றிக்கொண்டிருக்கிற பிரதமர் மோடியும் மகளிரின் வளர்ச்சியில் அதிக ஈடுபாடு கொண்டு பல்வேறு தொலைநோக்குத் திட்டங்களைச் செயல்படுத்தி வருவதை இந்தியாவே பாராட்டுகிறது.
உச்ச நீதிமன்றத் தீர்ப்பின் அடிப்படையில் தமிழ்நாடே ஆவலோடு எதிர்பார்த்துக்கொண்டிருக்கும் காவிரி மேலாண்மை வாரியம் காவிரி நீர் முறைப்படுத்தும் குழு ஆகியவற்றை உடனடியாக அமைக்க உரிய நடவடிக்கை எடுக்க வேண்டும் என்று தமிழ்நாட்டு மக்கள் சார்பாக அன்போடு வேண்டிக் கேட்டுக்கொள்கிறேன் என்றார்.
அதன் பின்னர் பேசிய முதலமைச்சர் எடப்பாடி பழனிசாமி ஜெயலலிதாவின் பிறந்தநாளை ஒட்டி தமிழக அரசின் மானியவிலை ஸ்கூட்டர் திட்டத்தைத் தொடங்கிவைக்க சென்னை வந்ததற்காகப் பிரதமர் மோடிக்கு நன்றி தெரிவித்தார்.
நிகழ்ச்சியில் வரவேற்புரையாற்றிய துணை முதலைமைச்சர் ஓ.பன்னீர்செல்வம் முன்னாள் முதலமைச்சர் ஜெயலலிதாவின் வழியில் தமிழகம் வளர்ச்சிப் பாதையில் நடைபோடுவதாகப் பேசினார்.
குஜராத்தில் இருந்து விமானப்படை விமானம் மூலம் சென்னை விமான நிலையம் வந்த பிரதமர் மோடி அங்கிருந்து ஹெலிகாப்டர் மூலம் ஐ.என்.எஸ் அடையாறு கடற்படைத் தளத்துக்கு வந்தார்.
விமான நிலையம் வந்த பிரதமர் மோடியை ஆளுநர் பன்வாரிலால் புரோஹித் முதலமைச்சர் எடப்பாடி பழனிசாமி துணை முதலமைச்சர் ஓ.பன்னீர்செல்வம் மத்திய இணையமைச்சர் பொன்.ராதாகிருஷ்ணன் மற்றும் அ.தி.மு.க எம்.பிக்கள் மைத்ரேயன் நவநீத கிருஷ்ணன் உள்ளிட்டோர் வரவேற்றனர்.
கடற்படை தளத்திலிருந்து விழா நடைபெறும் கலைவாணர் அரங்குக்கு சாலைமார்க்கமாக வந்த பிரதமர் மோடிக்கு வழிநெடுகிலும் சிறப்பான வரவேற்பு அளிக்கப்பட்டது.
கிருஷ்ண ஜயந்தியைக் கொண்டாடும் தருணத்தில் கிருஷ்ணரே எங்கள் வீடு தேடி வந்ததுபோல் அழகான கண்ணன் அட்டைப் படத்தில் கண்ணன் வருவான் கிருஷ்ண பட்சணங்கள் வரங்கள் தருவாள் வரலட்சுமி... என இந்த இதழ் முழுக்க விழாவைபவத் தகவல்கள் அருமை.
ரயிலில் அருகே இருந்தவர் கரைவேட்டி அணிந்திருப்பதைப் பிறகுதான் குனிந்து பார்த்தேன் அதற்கு முன்னரே அவர் கட்சிக்காரர் என்று தோரணை காட்டியது.
கட்சிவேலைதானுங்க நமக்கு ஆதிகாலத்திலே இருந்தேஇப்பதான் ஒரு பொறுப்பு கெடைச்சிருக்குஇல்லேன்னா இந்த ஏஸி டப்பாவிலே ஊருக்குப்போறதெல்லாம் நமக்கு எங்கங்க?
என்றேன் என்னா சார் போங்கஎலக்சன் வருதுல்லவேல பெண்டு நிமிருது காலமடக்கி உக்கார நேரமில்லேன்னா பாத்துக்கிடுங்க ஆனால் கட்சிவேலைன்னா அது எலக்சனிலதானே ஏங்க?
ஆனா எங்க தலைமைக்கு அதைவிட டபுள் அதிர்ச்சி அங்க ஆரம்பிச்சுதுசார் உடனே ஆளும்கட்சி அதைவிட டபுள் கூட்டத்த கூட்டியாகணும்னு ஆரம்பிச்சுட்டாங்க.
ஒரு இண்டு இடுக்குவிடாம நோண்டி நொங்கெடுத்து அத்தனை ஜனத்தையும் கொண்டாந்து கொட்டினாங்க பாத்தாங்க எங்க தலைமையிலே திருச்சியிலே அதைவிட டபுள்கூட்டம் கூடியாகணும்னு கண்டிசனா சொல்லிட்டாங்க அடாடா பாத்தீங்களா உங்களுக்கே பாவமா இல்ல?
டேய் எங்க கூட்டத்தில கலந்துக்கலைன்னா ரேசன் கெடையாதுடான்னு கிராமம் கிராமமா மோளம் கொட்ட வச்சிட்டாங்க ஊருசனம் அத்தினிபேரும் வந்து கூடி சிட்டிய மொச்சிட்டாங்கள்ல?
அன்னிக்கு அவனுக அடிச்ச மூத்திரம் காய மூணுநாளாச்சுன்னு நூஸ் வந்திருக்கு சார்சில்லாவிலே அத்தன ஊரும் காலியா கெடந்திருக்கு ஆளில்லாததக் கண்டு நாயெல்லாம் பயந்துபோயி ஊளை போட்டுட்டே இருந்திருக்குன்னா பாத்துக்கிடுங்க உங்கம்மா விடமாட்டாங்களே நல்ல கத அவுங்க யாரு?
தெக்குஜில்லா முழுசையும் அப்டியே பத்திக்கிட்டு வந்து மருதையிலே குமிச்சிட்டோம்ல மொத்த மருதையே நிறைஞ்சாச்சு ஹெலிகாப்டர்லே இருந்து பார்த்தாங்க அம்மா.டேய் மேலூர் ரோட்டிலே எடவெளி தெரியுதுன்னாங்கஅதுக்கு திருப்பத்தூர் காரைக்குடி வட்டாரத்திலே இருந்து கொண்டாந்து கொட்டினோம்ல.. நான் கொஞ்சம் விபரீதமாக உணர்ந்தேன்.
ஆனாக்க மதுரைக்கு தெக்க திருநெல்வேலி இந்தப்பக்கம் புதுக்கோட்டை அந்தப்பக்கம் பழனி தாராபுரம் வரை ஒரு ஊரில கூட ஒரு ஆளுகூட கெடையாது.
மருதையிலே கூடின மொத்தக்கூட்டத்தையும் ஒரு சகாய ரேட்டுக்கு பேசி அப்டியே ஒட்டுமொத்தமா பத்திகிட்டு தஞ்சாவூருக்குக் கொண்டாந்தாங்க.
இப்பல்லாம் ஜனங்க வீடுகளுக்கே போறதில்லீங்கபோக விடுறதில்லைன்னு வச்சுக்கிடுங்க அப்டியே கூட்டத்திலே இருந்து கூட்டத்துக்குப் போறதுதான் நாங்க அந்தக்கூட்டத்த அப்டியே பத்திக்கிட்டு ஈரோட்டுக்குக் கொண்டு போனோம்.
சொன்னா நம்ப மாட்டீங்க சார்மொத்த தமிழ்நாட்டோட பாதி சனத்தொகைய நாங்க நாகர்கோயிலிலே கூட்டிட்டோம்லஅதப்பாத்துட்டு அவங்க முக்காவாசி ஜனத்தொகைய அங்க கொண்டாந்துட்டாங்கஜனங்க நிக்க எடமில்லாம பல எடங்களிலே பலக வச்சு பால்கனி கட்டி மேலே மேலேயாக நிக்கவச்சாங்க சார் ம் அப்றம் என்னாச்சுன்னாக்க பெரீய பிரச்சினயா ஆகிப்போச்சுங்க என்ன?
அப்றம்தான் தெரிஞ்சுது ஏகப்பட்ட ரயில்கள் அப்டி தெக்குபக்கமா வர ஆரம்பிச்சுட்டுதுன்னுபல எடங்களிலே ஏரிகளோட கரைகள் உடைச்சிருக்குபெரிய பில்டிங்குகள் கொஞ்சம் சரிஞ்சாப்பல இருந்தப்ப கண்டுபுடிச்சுட்டாங்க என்னாது?என்றேன் குலை நடுங்க.
இப்ப கூட்டத்த நாங்க அப்டியே மொத்தமா பத்திக்கிட்டு வடக்க கொண்டுட்டு போறம் மெட்ராஸிலே நாளன்னிக்கு எங்களுக்குக் கண்டன ஆர்ப்பாட்டம் இருக்கு சார் ஒன்பதுகோடிப்பேர் கலந்துக்கிடறாங்க அதான் இப்ப பிரச்சினை தமிழ்நாடு வடக்குப் பக்கமா சரிஞ்சா என்னாகும்?
மேட்டூர் தண்ணி திரும்ப கர்நாடகாவுக்கு போயிடும்சார்.. பாலாறு தண்ணி ஆந்திராவுக்கு போயிரும்சார்அதான் எங்கம்மா ஒரு புதிய அணிய உருவாக்கியிருக்காங்க என்னது?
கழக அகத்தியர் அணின்னு பேருசார்என்னையமாதிரி ஒரு பத்தாயிரம்பேர நேரா எதிர்த் திசைக்கு அனுப்பறதுநாங்க எடைய சமப்படுத்திருவோம்ல?
சிரிப்பு மறைந்து கண் கலங்கியது.. எங்கள் ஆராய்ச்சி கூடத்தில் உள்ள எலிகள் ஞாபகம் வந்தது மனித மனதின் மேல்மட்டத்தில் இவர்கள் ஆடும் சிலம்பாட்டம்.. அதை வீரபிரதாபங்க்களாக எண்ணி சிலாகிக்கும் எம் தமிழர் கூட்டம்.
தூத்துக்குடி துறைமுகத்துக்கு வ.உ.சிதம்பரனார் பெயரைச் சூட்டிட மத்திய அமைச்சரவை ஒப்புதல் அளித்துள்ளது என்கிற செய்தி இந்திய விடுதலை வேள்வி குறித்த கேள்வி ஞானம் இல்லாதவர்களுக்கும்கூட மனங்குளிரச் செய்யும் செய்தியாக இருக்கும் என்பது உறுதி.
அதன் விளைவுதான் சுதேசிக் கப்பல் இந்நாளில் மட்டுமல்ல அன்றைய நாளிலும்கூட கப்பல் என்பது மிகப்பெரும் மூலதனத்தை உள்வாங்கும் தொழில்.
அந்த உரிமத்தை மீண்டும் தனக்குப் பெற்றுத் தரக் காரணமாக இருந்த ஆங்கிலேய நீதிபதி வாலஸ் பெயரை தன் மகனுக்குச் சூட்டி வாலேஸ்வரன் நன்றிக்கடன் செலுத்திய மகான் அவர்.
அத்தகைய அப்பழுக்கற்ற தியாகச் சுடரின் பெயரை பெருந்தன்மையின் அடையாளமானவரின் பெயரை தூத்துக்குடி துறைமுகத்துக்குச் சூட்டியிருப்பது மிகப் பொருத்தமானது.
வேளாளன் சிறை புகுந்தான் தமிழகத்தார் மன்னன் என மீண்டான் என்றே கேளாத கதை விரைவில் கேட்பாய் நீ வருந்தலை என் கேண்மைக் கோவே...பாரதியின் மெய்வாக்கு இது.
அதற்காக தன் சமகால அரசியல் நண்பர்கள் பற்றியோ தன்னை மறந்த மனிதர்களைப் பற்றியோ குறைகூறிப் பேசியதாக யாரும் சொல்லக் கேட்டதும் இல்லை.
சிறைவாழ்வின்போது அவர் ஜேம்ஸ் ஆலன் என்ற அறிஞர் எழுதிய நூல்களை மனம்போல வாழ்வு வலிமைக்கு மார்க்கம் என்ற பெயரில் மிக அழகாக மொழிபெயர்த்தார்.
எண்ணங்களை மாற்றினால் மனிதனின் வாழ்க்கைச் சூழல் தானே மாறும் என்கிற அடிப்படையான கருத்தைக் கொண்டிருக்கும் இந்த நூல்கள் இன்றைய இளைய சமுதாயத்துக்கு மிகமிகத் தேவையானவை.
மேனிலைப் பள்ளிப் பாடத்தில் தமிழ் துணைப்பாடமாக இந்த நூல்கள் இடம்பெறச் செய்தால் இளைய சமுதாயத்தில் மாற்றத்தை உருவாக்கிட முடியும்.
அவர் இழுத்த செக்கு மணிமண்டபத்துக்கு எடுத்துச் செல்லப்பட்டுவிட்டாலும் இப்போது கோவை மத்திய சிறையிலுள்ள அந்தச் சின்னம் ஓர் அடையாளம் என்பதால் அதையும் செம்மொழிப் பூங்காவின் ஒரு பகுதியாக அமைக்கலாம்.
அந்தச் செக்கு அங்கேயே இருக்கவும் அந்த வளாகத்தில் வ.உ.சி.யின் மிக அரிய குறள் விளக்கங்களை வைப்பதும்கூடப் பொருத்தமாக இருக்கும்.
இந்திய சரித்திரத்தில் தொழிற்சங்கம் ஒன்றை நிறுவி தொழிலாளர்களுக்காகக் குரல் கொடுத்த தேசியத் தலைவர் செக்கிழுத்த செம்மல் வ.உ.சி.தான் என்பது நம்மில் எத்தனை பேருக்குத் தெரியும்?
நாம் நம்முடைய நமக்காக என்கிற சிந்தனையை நமக்கு விதைக்க முற்பட்ட வ.உ.சி.யின் வழித்தோன்றல்களாகிய நாம் அந்நியப் பொருள்களுக்கும் அந்நியக் கலாசாரத்துக்கும் அடிமைப்பட்டுக் கிடக்க முற்படுகிறோமே இது சரிதானா என்று சிந்திக்க வேண்டிய வேளை இது.
வாசனுக்கும் இந்த முடிவுக்குத் தடையேதும் ஏற்படுத்தாமல் வழிமொழிந்த தமிழக அரசுக்கும் தினமணி வாசகர்கள் சார்பில் நன்றிகள் பல தொன்று நிகழ்ந்ததனைத்தும் உணர்ந்திடு சூழ்கலை வாணர்களும் இவள் என்று பிறந்தவள் என்றுணராத இயல்பினளாம் எங்கள் தாய் என்று பாடுவார் மகாகவி பாரதி.
இந்தியா கடைப்பிடித்துவரும் நாடாளுமன்ற முறையின் அடிப்படைக் குறிக்கோள் மக்களின் பிரதிநிதிகள் அடங்கிய பேரவையின் கட்டுப்பாட்டிற்குட்பட்டு அரசு நிர்வாகம் நடைபெற வேண்டும் என்பதுதான்.
அந்த மானியத் தொகைகளைக் குறிப்பிட்ட திட்டங்களுக்காகச் சரியாக சிக்கனமாக திறமையாக அரசு நிறைவேற்றுகிறதா என்பதை நாடாளுமன்றத்தின் பொதுக்கணக்குக் குழு மதிப்பீட்டுக் குழு பொதுத்துறை நிறுவனக் குழு போன்ற கண்காணிப்பு அமைப்புகள் மூலம் ஆராய்கின்றன.
இந்தவகையில் பொதுத்தணிக்கை அமைப்பு என்பது அரசின் வரவு செலவுக் கணக்குகளைத் தணிக்கை செய்து அதிலுள்ள குறைபாடுகள் அடங்கிய அறிக்கைகளை குடியரசுத் தலைவர் மூலம் நாடாளுமன்ற அவைகளின் முன் வைக்கிறது.
இது குறித்து அரசியல்நிர்ணய சபையில் அம்பேத்கர் கூறியதாவது இந்திய அரசமைப்புச் சட்டத்தில் உள்ள மிக முக்கியமான அதிகாரி தணிக்கைக் குழுத் தலைவர் என்பதுதான் என் கருத்து.
தணிக்கைத் துறையில் திறமையும் நல்ல பயிற்சியும் உள்ளவர்களைத்தான் தணிக்கை அமைப்பின் தலைவராக நியமிக்க வேண்டும் என்ற வேண்டுகோள் வந்தபொழுது பொதுவாக மாநிலத்தில் கணக்குத் தணிக்கை அதிகாரியாக உள்ளவர்களில் தலைசிறந்து விளங்குபவர்களைத்தான் மத்தியத் தலைமைத் தணிக்கை அதிகாரியாக நியமிப்போம் என்று அரசமைப்புச் சட்ட ஆக்கக்குழுவின் சார்பில் டி.டி.
ஓய்வுபெறும் நிலையிலுள்ள இந்திய ஆட்சிப் பணியாளருக்கு கணக்கு தணிக்கைத் துறைகளில் எத்தகைய பயிற்சியும் திறமையும் இல்லாத நிலைமையில் இந்திய கணக்குத் தணிக்கைக் குழுவின் தலைவராக நியமிக்கப்படுவது நாடாளுமன்ற முறைக்கு மிகவும் முரண்பட்ட ஒன்றாகும்.
உலகில் ஜனநாயக நடைமுறையைப் பின்பற்றும் முக்கியமான நாடுகளில் எவற்றிலும் தணிக்கை அதிகாரியை அரசு தன் விருப்பப்படி நியமித்துவிட முடியாது.
இங்கிலாந்து நாட்டில் மக்கள்சபையின் பொதுக்கணக்குக் குழுவின் ஆலோசனைப்படிதான் தணிக்கை அமைப்பின் தலைவரை நியமிக்கும் தீர்மானத்தை பிரதமர் மக்கள்சபையின் முன் வைப்பார்.
ஆஸ்திரேலிய நாடாளுமன்றத்தில் உள்ள பொதுக் கணக்கு தணிக்கைக் குழுவின் தீர்மானத்தையொட்டி மத்தியத் தணிக்கைக் குழுத் தலைவர் நியமிக்கப்படுகிறார்.
ஜெர்மன் நாட்டின் நாடாளுமன்றத்தில் உள்ள உயர்நிலை தணிக்கை அமைப்பின் ஆலோசனையின் பேரில்தான் தணிக்கைக் குழுவின் தலைவர் துணைத் தலைவர் ஆகியோர் நியமிக்கப்படுகிறார்கள்.
ஆக மற்ற நாடுகளில் உள்ள முறையைப் போன்று இந்தியாவிலும் தலைமைக் கணக்குத் தணிக்கை அதிகாரியை மத்திய அரசு தன்போக்கில் எந்த வகையிலும் நியமிப்பது கூடாது.
மக்களவை மாநிலங்களவை ஆகியவற்றின் எதிர்க்கட்சித் தலைவர்கள் உள்ளடக்கிய பாரபட்சமற்ற ஒரு குழு மூலமாகத்தான் அந்தப் பதவிக்கான தலைவர் நியமிக்கப்பட வேண்டும்.
இங்குள்ள அரசு மூலம் நூற்றுக்கணக்கான கோடி ரூபாய் அளவில் செலவு செய்யப்படுகிற நிலைமையில் ஒவ்வொரு ரூபாயும் எவ்வாறு செலவாகிறது என்பதைக் கவனிக்கும் பொறுப்பு தணிக்கைக் குழுவிடம் ஒப்படைக்கப்பட்டிருக்கிறது.
அரசு நிர்வாகத்தில் கோடிக்கணக்கான ரூபாய் வீணாக்கப்படுகிறது அல்லது ஊழலில் கரைக்கப்படுகிறது என்றால் அவை அங்குள்ள அதிகாரிகளின் நிர்வாகத்தில்தான் நடைபெறுகின்றன.
அப்படிப்பட்ட அதிகாரி ஒருவரை திடீரென்று அவருக்குப் பின்னணியான பயிற்சியும் திறமையும் இல்லாத நிலைமையில் தணிக்கைத்துறைத் தலைவராக நியமிக்கப்பட்டுவிட்டால் அவர் சம்பந்தப்பட்ட அரசின் செலவு ஒழுங்கீனங்களின் மீது அவருடைய தலைமையின்கீழ் வரும் தணிக்கைத்துறையால் எப்படி வெளிப்படுத்தி நடவடிக்கை எடுக்க முடியும்?
தணிக்கை முறைக்குக் கட்டுப்பட்டு அரசு நிர்வாகம் இருக்க வேண்டும் என்பதற்குப் பதில் அரசு நிர்வாகத்துக்குக் கட்டுப்பட்டுத் தணிக்கைத்துறை கொண்டு வரப்படுகிறது.
தணிக்கைக்குழுத் தலைவராக ஒருவரை நியமிக்கும் வாய்ப்பு கிடைத்திருக்கும் இந்தச் சமயத்திலாவது மக்களாட்சி முறையில் நம்பிக்கையுள்ள நாடாளுமன்ற சட்டமன்ற உறுப்பினர்களும் அவற்றின் கண்காணிப்புக் குழுவினரும் பத்திரிகையாளர்களும் பொதுமக்களும் ஒன்றுபட்டு பயிற்சிபெற்ற திறமையுள்ள தணிக்கைக் கணக்குத்துறை பிரிவைச் சேர்ந்த ஒருவரை பாரபட்சமற்ற முறையில் தேர்ந்தெடுப்பதற்கான கட்டாயத்தை ஏற்படுத்த வேண்டும்.
இந்த நிலைமை வளர்ந்தால் ஜனநாயக முறையில் மக்களின் பணத்துக்குப் பாதுகாப்புத் தரும் நாடாளுமன்றம் என்பதற்கு அர்த்தம் இல்லாமல் போய்விடும்.
அதன் பிறகு நீதிமன்றம் நாடாளுமன்றம் தணிக்கைத்துறை ஆகியவைகளுக்கு உள்ள சுதந்திரமும் தனித்தன்மையும் நீக்கப்பட்டு எல்லாவற்றுக்கும் ஏகபோக சர்வாதிகாரமாக மத்திய நிர்வாகத்துறை ஆகிவிடும்.
ஏதோ நல்ல புத்தி தோன்றி நஷ்டத்தில் இயங்கும் சில நிறுவனங்கள் தவிர மற்ற பொதுத்துறை நிறுவனங்களின்மீது மத்திய அரசு கைவைக்காததன் பலன் இப்போது பல நிறுவனங்கள் லாபகரமாக நடக்கின்றன.
பொதுத்துறை நிறுவனங்கள் என்பவை தேசத்தின் சமச்சீர் வளர்ச்சியையும் நாட்டின் அடிப்படைத் தேவைகளையும் கருத்தில்கொண்டு நிறுவப்பட்டவை.
பாரத் ஹெவி எலக்ட்ரிகல்ஸ் இந்தியன் ஏரோநாட்டிக்ஸ் செய்ல் ஆயுதத் தொழிற்சாலை போன்றவை இந்தியாவின் தன்னம்பிக்கையை வளர்த்தன என்பது மட்டுமல்ல நாம் சுயசார்புடைய நாடாக வளர வழிவகுத்தன என்பதையும் மறந்துவிடக் கூடாது.
சமீபத்தில் பிரதமர் மன்மோகன் சிங் குறிப்பிட்டிருப்பதுபோல பண்டித ஜவாஹர்லால் நேரு இந்தியாவுக்கு அமைத்துத் தந்த கலப்புப் பொருளாதாரத்தின் பலன்தான் இப்போது இந்தியா உலகமயமாகி இருக்கும் பொருளாதாரத்தில் மிகப்பெரிய பங்கு வகிக்க வழிகோலியிருக்கிறது.
அதுமட்டுமல்ல திருச்சி ராஞ்சி போபால் புணே ரூர்கேலா நாசிக் போன்ற நகரங்களைத் தொழில் நகரங்களாக உருவாக்க முடிந்ததன் காரணம் அங்கெல்லாம் பொதுத்துறை நிறுவனங்கள் நிறுவப்பட்டதால்தான்.
ஒரு சில பொதுத்துறை நிறுவனங்கள் நஷ்டத்தில் தொடர்ந்தன என்பதும் லாபம் ஈட்டும் நவரத்னங்கள் என்று அழைக்கப்படும் நிறுவனங்களும்கூட தங்களது முழுமையான உற்பத்தித் திறனை எட்டவில்லை என்பதும் உண்மை.
ஆனால் அதற்குக் காரணம் நிர்வாகச் சீர்கேடும் அரசியல் தலையீடும் தொழிலாளர்கள் மத்தியில் காணப்பட்ட மெத்தனமும்தானே தவிர அந்த நிறுவனங்கள் பொதுத்துறை நிறுவனங்களாக இருந்ததால் அல்ல.
இந்தப் பொதுத்துறை நிறுவனங்கள் நவீனப்படுத்தப்பட வேண்டும் என்பதிலும் அவைகளின் நிர்வாகத்தில் மாற்றங்கள் ஏற்படுத்தப்பட வேண்டும் என்பதிலும் யாருக்கும் மாற்றுக் கருத்து இருக்க முடியாது.
இந்த நிறுவனங்கள் தனியார் நிறுவனங்களைப்போல லாப நோக்குடனும் திறமையின் அடிப்படையிலும் செயல்பட வேண்டும் என்பதும் மக்கள் வரிப்பணம் இந்த நிறுவனங்களின் நஷ்டத்தை ஈடுசெய்ய வீணடிக்கப்படக் கூடாது என்பதும் உறுதி.
தனியார் முதலீடுகளை குறிப்பிட்ட அளவு வரவேற்பதும் அரசு அதிகாரிகள் மட்டுமன்றி முதலீட்டாளர்களின் பிரதிநிதிகளும் நிர்வாகத்தில் பங்கு பெறுவதும்தான்.
முப்பது அல்லது நாற்பது சதவிகிதம் பங்குகளைத் தனிநபர்களுக்கு பங்குச்சந்தை வழியே விற்பதன் மூலம் இந்த நிறுவனங்களின் செயல்பாடுகளைப் பங்குதாரர்கள் கேள்வி கேட்க முடியும் என்பதும் நிர்வாகத்தில் பங்குதாரர்களின் பிரதிநிதிகள் இயக்குநர்களாகப் பங்கு பெற முடியும் என்பதும் இந்த நிறுவனங்களின் செயல்பாடுகளில் மிகப்பெரிய முன்னேற்றத்தை ஏற்படுத்தும்.
சிறிய அளவில் நமது பொதுத்துறை நிறுவனங்களின் பங்குகள் பங்குச்சந்தை மூலம் பொதுமக்களுக்கு விநியோகம் செய்யப்படுவது என்பது காலத்தின் கட்டாயம்.
ஜம்மு காஷ்மீர் மாநிலத்தைச் சேர்ந்த சட்டமன்ற உறுப்பினர் ஒருவர் அவைக் காவலர்களுடன் கடுமையாக மோதும் காட்சியை கடுமையான வார்த்தைகளால் திட்டிக்கொண்டு அவைக் காவலர்களுக்குக் குத்து விடும் காட்சியை தொலைக்காட்சி சேனல்கள் ஒளிபரப்பின.
அவையின் கண்ணியத்தைக் காக்கவும் அவைக்குள் நன்னடத்தையை உறுதிசெய்யவும் அவைத் தலைவரின் உத்தரவின்பேரில் நடவடிக்கை எடுப்பவர்கள் அவர்கள்.
எனவே அவைக் காவலரை ஓர் எம்எல்ஏ தாக்குவதென்பது காவல் துறையைச் சேர்ந்த ஒரு காவலரை பொதுஜனம் ஒருவர் தாக்குவதற்குச் சமமாகும்.
அதே தொகுதியின் பிரதிநிதியாக இன்று நாட்டின் பிரச்னைகளை விவாதித்து முடிவெடுக்கக்கூடிய தேசத்தின் மிக உயர்ந்த அமைப்பான நாடாளுமன்றத்துக்கு குற்றப் பின்னணியைக் கொண்ட ஒருவர் தேர்ந்தெடுக்கப்பட்டுச் செல்கிறார் என்றால் அது காலக்கொடுமைதான்.
அரசியல்வாதிகள் மீதும் சாதாரணப் பொதுமக்கள் மீதும் பழிவாங்கும் எண்ணத்தோடு அதிகாரத்தில் இருப்பவர்களால் பொய்க் குற்றச்சாட்டுகள் சுமத்தப்படுகின்றன என்பதில் சந்தேகமில்லை.
தொகுதியின் பிரதிநிதியாகவும் இருக்கக்கூடிய கெரவத்தை ஒருவர் பெற்றிருப்பதென்றால் அவர் உண்மையிலேயே பெரிய மனிதர்தான் ஒருவர் எம்எல்ஏயாகவோ எம்.பி.யாகவோ ஆக விரும்பினால் அவருக்கு என்னென்ன தகுதிகள் வேண்டும் என்பதைக் காட்டக்கூடியதாகவும் இருக்கிறது இது.
கெரவமான நடுத்தர வர்க்கத்தினர் தொழில் நிபுணர்கள் மற்றும் இதைப் போன்ற சமுதாயத்தின் இதர பிரிவினரெல்லாம் வன்முறை தலைவிரித்தாடும் அரசியல் களத்துக்குள் ஏன் வர விரும்பவில்லை என்பதையும் இது எடுத்துக் காட்டுகிறது.
சமுதாயத்தின் கணிசமான பகுதியினர் பொதுவாழ்க்கையில் ஈடுபட முடியாத அளவுக்கு ஒரு மோசமான நிலைமையை அரசியலில் உருவாக்கி விட்டார்கள்.
எம்எல்ஏவைப் பற்றி அதே தொலைக்காட்சி சேனலில் ஒளிபரப்பான அதே நிகழ்ச்சியில் காங்கிரஸ் கட்சியின் செய்தித் தொடர்பாளரான ஜெயந்தி நடராஜனும் பங்குகொண்டிருந்தார்.
அச் சம்பவங்கள் குறித்து அவரிடம் கேட்டபோது ஒருவர் குற்றவாளி என்பது நிரூபணமானால் சட்டப்படி அவர் தண்டிக்கப்பட வேண்டியவர்தான் என்று சாதாரணமாகக் கூறிவிட்டுச் சென்றார் அவர்.
மத்திய அமைச்சர்கள் முதல்வர்கள் மீதான எத்தனையோ வழக்குகள் எத்தனையோ நீதிமன்றங்களில் வெவ்வேறு நிலைகளில் பல ஆண்டுகளாக ஏன் பத்து ஆண்டுகளுக்கு மேலாகக்கூட விசாரணையில் இருந்துகொண்டு இருப்பதைப் பார்த்துக்கொண்டுதான் இருக்கிறோம்.
சம்பந்தப்பட்ட அரசியல்வாதியோ சட்டையைக் கழற்றி மாட்டுவதைப்போல ஒவ்வொரு நாளும் ஒவ்வொரு கட்சிக்குத் தாவிக்கொண்டு சந்தோஷமாகக் காலத்தை ஓட்டிக்கொண்டு இருக்கிறார்.
மிகப் பலவீனமான புலனாய்வு அமைப்புகள் ஓட்டைகளுடன்கூடிய அரசுத் தரப்பு இயந்திரங்கள் மென்மைப் போக்கு கொண்ட வளைந்து கொடுக்கக்கூடிய என்றுதான் குறிப்பிட நினைத்தேன் நீதித் துறை இவற்றாலெல்லாம் அரசியல்வாதிகளுக்கு எதிரான எந்த வழக்கையும் விசாரணை நடத்தி அதை உரிய வகையில் முடிவுக்குக் கொண்டுவர முடியாது.
ஓர் அரசு ஊழியர் மீது குற்ற வழக்கு தொடரப்பட்டு நீதிமன்றத்தில் குற்றப் பத்திரிகை தாக்கல் செய்யப்பட்டுவிட்டால் உடனடியாக அவர் பணியிடைநீக்கம் செய்யப்படுவது நடைமுறை விதியாக இருந்து வருகிறது.
ஒருவேளை அவர் குற்றமற்றவர் என நீதிமன்றத்தால் விடுவிக்கப்பட்டால் அவர் பணியிடை நீக்கம் செய்யப்பட்டு இருந்த காலத்தில் வருமானம் பதவி உயர்வு போன்ற இழந்தவையெல்லாம் இழந்ததுதான்.
அதாவது மக்கள் பணியாளர்களாக அரசு ஊழியர்களாக இருப்பவர்கள் மீது நீதிமன்றத்தில் குற்ற வழக்கு விசாரணையில் இருக்கும் பொழுது அவர்கள் அரசுப் பணியை ஆற்றுவதிலிருந்து தடுக்கப்படுகிறார்கள் என்பதுதான் இதில் கவனிக்கப்பட வேண்டிய அம்சம்.
ஆனால் அரசியல்வாதிகள் விஷயத்தில் இந்தக் கொள்கையைக் கடைப்பிடிக்காமல் இருப்பதற்கு எந்த நியாயமான காரணமும் இருப்பதாகத் தெரியவில்லை.
சொல்லப் போனால் அமைச்சர்களும் எம்எல்ஏ எம்.பி.க்களும்கூட மக்கள் பணியாளர்கள்தான் அரசாங்க ஊழியர்களையும்விட கூடுதலாக மக்கள் பணியாளர்கள் அவர்கள்.
எனவே அரசு ஊழியர்கள் விஷயத்தில் கடைப்பிடிக்கப்படும் அதே கொள்கை அரசியல்வாதிகள் விஷயத்திலும் கடைப்பிடிக்கப்பட வேண்டும் குற்ற வழக்குகளில் இருந்து விடுதலை ஆகும் வரையில் அரசுப் பதவிகளை அவர்கள் வகிப்பதற்கும் எம்எல்ஏ எம்.பி.க்களுக்கான பணியை ஆற்றுவதற்கும் அவர்களை அனுமதிக்கக் கூடாது.
இந்த ஒரே நடவடிக்கை மூலமாகவே சட்ட மன்றங்களும் நாடாளுமன்றமும் குறிப்பிடத் தக்க அளவுக்குத் தூய்மைப்படுத்தப்பட்டுவிடும்.
அரசுப் பதவிகளை வகிப்போர் மீதான வழக்குகளை விரைந்து விசாரித்துத் தீர்ப்பளிக்க தனி நீதிமன்றங்களையோ பிரத்தியேக நீதி அமைப்புகளையோ ஏற்படுத்த வேண்டும் என்று பலமாக வலியுறுத்தப்பட்டு வருகிறது.
சாதாரணக் குடிமகனாக இருந்தாலும் சமுதாயத்தில் முக்கியமானவர்களாக இருந்தாலும் சட்டம் யாரையும் வேறுபடுத்திப் பார்ப்பதில்லை எனவே ஒரே மாதிரியான நடைமுறை கடைப்பிடிக்கப்படுகிறது என்னும் வாதம் முன்வைக்கப்படுகிறது.
இரண்டாவதாக நமது சமுதாயத்தில் செல்வாக்குடன் இருக்கக்கூடிய அரசியல்வாதிகள் தொழிலதிபர்கள் அரசு அதிகாரிகள் போன்றோர் புலனாய்வு அமைப்புகள் விசாரணை அமைப்புகள் நீதி நடைமுறைகள் போன்றவற்றின் மீது தமது செல்வாக்கைச் செலுத்தக்கூடிய நிலையில் இருப்பவர்களாவர் என்பதே உண்மை.
எடுத்துக்காட்டாக குற்ற வழக்கில் குற்றம் சாட்டப்பட்ட ஒருவர் தொடர்ந்து பல ஆண்டுகளுக்குப் பதவியில் இருக்க அனுமதிப்பதாக வைத்துக்கொள்வோம்.
ஒருவேளை பல ஆண்டு விசாரணைக்குப் பிறகு இறுதியில் அவர் குற்றவாளி எனத் தீர்ப்பளிக்கப்பட்டு தண்டனை விதிக்கப்பட்டால் கறைபடிந்த ஒருவரை அரசின் உயர் பதவியில் அமரவும் அதன் மூலம் சமுதாயத்தின் செல்வாக்கு செலுத்தவும் அனுமதித்தவர்களாகிவிடுவோம் நாம்.
எம்எல்ஏக்கள் அமைச்சர்கள் மீதான வழக்குகளை விரைந்து விசாரித்துத் தீர்ப்பளிக்க விரைவு நீதிமன்றங்கள் தேவை என வலியுறுத்தப்படுகிறது.
நாடாளுமன்றத்தில் கேள்வி கேட்க எம்.பி.க்கள் லஞ்சம் வாங்கிய முறைகேடு நாடாளுமன்றத் தொகுதி மேம்பாட்டு நிதி முறைகேடு ஆகிய முன்மாதிரியான செயல்களெல்லாம் தண்டிக்கப்பட வேண்டியவை அல்ல என்று இன்றைய அமைப்பு முறை முடிவு செய்துவிட்டது.
இத்தகைய அரசியல்வாதிகளை முறைப்படுத்த நமது அரசியல் அமைப்புச் சட்டச் சிற்பிகள் எந்த ஏற்பாட்டையும் செய்யாமல் போனது நமது துரதிருஷ்டம்தான்.
அரசியல்வாதிகளெல்லாம் தம்மைப்போல நியாயவான்களாக சுயநலமற்றவர்களாக சுத்தமானவர்களாக இருப்பார்கள் என்று ஜவாஹர்லால் நேரு நினைத்திருக்கலாம்.
ஜனநாயக உணர்வுகளும் சிந்தனைகளும் வளர்த்தெடுக்கப்படவும் இல்லை மாற்றங்களை உருவாக்கும் வகையில் மக்களின் கருத்துகள் நெறிப்படுத்தப்படவும் இல்லை.
இந்திய நாட்டின் பொருளாதாரம் இமயமென உயர்ந்து நிற்கிறது என்று வளர்ச்சியின் பரிணாமங்களை வியந்து போற்றுகிற ஆட்சியாளர்களும் வல்லுநர்களும் அதற்கான சான்றாகச் சுட்டிக்காட்டுவது நம் நாட்டின் அன்னியச் செலாவணிக் கையிருப்பு பற்றிய புள்ளிவிவரங்களாகும்.
பொருளாதாரச் சீர்திருத்தக் கொள்கைகளை மத்திய அரசு செயல்படுத்தத் தொடங்கியதற்குப் பிரதான காரணங்களாகச் சொல்லப்பட்டவற்றில் ஒன்று நாடு சந்தித்த அன்னியச் செலாவணி நெருக்கடி.
மறைந்த சந்திரசேகர் பிரதமராக இருந்த காலகட்டத்தில் அன்னியச் செலாவணி நெருக்கடியைச் சமாளிப்பதற்கு வேறு வழியில்லாமல் மத்திய அரசு ரிசர்வ் வங்கியிலிருந்த தங்கத்தை டன் கணக்கில் எடுத்துக்கொண்டு போய் இங்கிலாந்து மத்திய வங்கியில் அடமானம் வைக்க நேரிட்டது என்பது சர்வதேச அரங்கில் இந்தியாவிற்குத் தலைக்குனிவை ஏற்படுத்திய நிகழ்வு.
இதை அளவுகோலாகக் கொண்டால் பொருளாதாரச் சீர்திருத்தங்கள் பெரும் வெற்றியை நம் நாட்டுக்குத் தேடித் தந்துள்ளதாகவே முடிவுக்கு வரத் தோன்றும்.
கடந்த பதினாறு ஆண்டுகளில் ஓர் ஆண்டில்கூட நம் நாட்டின் மொத்த ஏற்றுமதி மதிப்பு இறக்குமதி மதிப்பைவிடக் கூடுதலாக இல்லை என்பதுதான் புள்ளிவிவரங்கள் கூறும் உண்மை.
புதிதாகத் தொழில் தொடங்க நூற்றுக்கு நூறு சதவீத முதலீட்டுக்கு மட்டுமன்றி இந்தியாவின் தொழில் நிறுவனங்களை விலைபேசி கையகப்படுத்துவதற்கும் பச்சைக்கொடி காட்டப்பட்டது.
இந்த இரண்டு வகையிலும் பன்னாட்டு நிதி மூலதனம் நம் நாட்டுக்கு வருவதற்கு ஊக்கம் அளிப்பதற்காக அடுக்கடுக்கான சலுகைகளும் வாரி வழங்கப்பட்டன.
இவற்றில் முதல் வகையில் நேரடித் தொழில் முதலீடுகளாக வந்த வெளிநாட்டு மூலதனத்தை விட இரண்டாவது வகையில் பங்குச் சந்தை வர்த்தகத்திற்காக வந்த தொகைகள் பல மடங்காகும்.
நேரடித் தொழில் முதலீட்டிலும் புதிய தொழில்களைத் தொடங்க வந்த வெளிநாட்டு மூலதனத்தை விட உள்நாட்டு நிறுவனங்களை கபளீகரம் செய்வதற்காக வந்த மூலதனமே மிகுதியாகும்.
இரண்டாவது வகையாக பங்குச் சந்தை வர்த்தகத்தில் சூதாட்டத்தில் நுழைந்துள்ள அன்னிய மூலதனத்தின் வளர்ச்சி திகைப்பை ஏற்படுத்துவதாகவே உள்ளது.
அன்னிய முதலீட்டாளர் நிறுவனங்கள் கொண்டு வரும் நிதி மூலதனத்தின் உண்மையான சொந்தக்காரர்கள் யார் என்று தெரிவிக்க வேண்டியது கட்டாயமில்லை இந்த முதலீடுகள் கொழிக்கும் லாபத்துக்கு வரிவிதிப்பிலிருந்து விலக்கு உண்டு.
இதற்காக மொரிஷியஸ் நாட்டோடு பாஜக ஆட்சிக்காலத்தில் ஒப்பந்தம் ஒன்று செய்யப்பட்டு அந்த நாட்டின் வழியாக வந்து போகும் அன்னிய மூலதனம் எந்த வரிவிதிப்புக்கும் உட்படாது.